ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την υγιεινή των τροφίμων ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250 παράγραφος 2 της συνθήκης ΕΚ

2000/0178 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την υγιεινή των τροφίμων

1. εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή διατυπώνει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που πρότεινε το Κοινοβούλιο.

2. ιστορικο

Ημερομηνία έγκρισης της πρότασης από την Επιτροπή [1] // 14.07.2000

[1] EE C 365 E, 19.12.2000, σ. 43.

Ημερομηνία γνωμοδότησης της Οικονομικής και Κοινωνικής Επιτροπής [2] // 28.03.2001

[2] ΕΕ C 155, 29.5.2001, σ. 39.

Ημερομηνία γνωμοδότησης του Ευρωπαϊκού Κοινοβουλίου [3], σε πρώτη ανάγνωση: // 15.05.2002

[3] ΕΕ C 180 E, 31.7.2003, σ. 267.

Ημερομηνία έγκρισης της τροποποιημένης πρότασης // 27.01.2003

Ημερομηνία πολιτικής συμφωνίας στο Συμβούλιο // 27.06.2002

Ημερομηνία καθορισμού της κοινής θέσης [4]: // 27.10.2003

[4] ΕΕ C 48 E, 24.2.2004, σ. 1.

Έγκριση από το Κοινοβούλιο της σύστασης για δεύτερη ανάγνωση : // 30.03.2004

3. αντικειμενο της προτασησ

Πρώτη πρόταση από μια δέσμη πέντε προτάσεων. Καθορίζει τους γενικούς κανόνες υγιεινής που πρέπει να εφαρμόζονται σε όλα τα τρόφιμα.

4. γνωμη της επιτροπησ για τις τροπολογιεσ του ευρωπαϊκου κοινοβουλιου

Μια συμβιβαστική δέσμη τροπολογιών υποβλήθηκε στο Ευρωπαϊκό Κοινοβούλιο με τη σύμφωνη γνώμη του Συμβουλίου.

Δεδομένου ότι οι τροπολογίες του Κοινοβουλίου απηχούν τη συμφωνία συμβιβασμού που επετεύχθη μεταξύ των τριών θεσμικών οργάνων, ο συμβιβασμός είναι αποδεκτός από την Επιτροπή.

Η συμβιβαστική δέσμη περιέχει τις ακόλουθες τροπολογίες:

*Η τροπολογία 7 αφορά αλλαγή της διατύπωσης λόγω της έγκρισης της τροπολογίας 11.

*Με την τροπολογία 10 εισάγεται ο ορισμός της «πρωτογενούς παραγωγής». Χρήσιμη προσθήκη στον κανονισμό.

*Η τροπολογία 11 αφορά κυρίως αλλαγή της διατύπωσης που στοχεύει στην αποσαφήνιση των ευθυνών των υπευθύνων επιχειρήσεων τροφίμων.

*Η τροπολογία 12 είναι τροπολογία αιτιολογικής σκέψης που εισάγει μια δήλωση σύμφωνα με την οποία ενθαρρύνονται τα κράτη μέλη να προωθήσουν την εφαρμογή των αρχών HACCP στο επίπεδο της πρωτογενούς παραγωγής. Αφού αυτό δεν επιβάλλει υποχρέωση, η τροπολογία γίνεται δεκτή.

*Τροπολογία 13: πρόκειται επίσης για αλλαγή της διατύπωσης με την οποία περιγράφονται οι δυνατότητες της Επιτροπής να τροποποιεί τα παραρτήματα χρησιμοποιώντας τη διαδικασία της επιτροπολογίας. Η τροπολογία γίνεται δεκτή αφού δεν θίγει τις εξουσίες της Επιτροπής.

*Τροπολογία 14: αλλαγή της διατύπωσης σχετικά με τη διαδικασία επιτροπολογίας που επιτρέπει τη χορήγηση παρεκκλίσεων από τα παραρτήματα του κανονισμού. Η τροπολογία γίνεται δεκτή αφού δεν θίγει τις εξουσίες της Επιτροπής.

*Τροπολογία 15: αλλαγή της διατύπωσης σχετικά με τεχνική απαίτηση στο παράρτημα. Δεν θίγει τους στόχους της πρότασης της Επιτροπής.

5. συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως ανωτέρω.